Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τον καθορισμό της θέσης που πρέπει να υποστηριχθεί, εξ ονόματος της Κοινότητας, στο Διεθνές Συμβούλιο για τα Σιτηρά

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Διεθνής Συμφωνία για τα Σιτηρά του 1995 αποτελείται από δύο μέρη: τη σύμβαση εμπορίας σιτηρών του 1995 και τη σύμβαση για την επισιτιστική βοήθεια του 1995.

Η σύμβαση για την επισιτιστική βοήθεια του 1995 αποτέλεσε αντικείμενο επαναδιαπραγματεύσεων, και καλύπτει χρονική περίοδο η οποία εκτείνεται μέχρι τον Ιούλιο του 2002. Η σύμβαση εμπορίας σιτηρών του 1995 έχει παραταθεί, το 1999, για δύο επιπλέον έτη. Αυτή η σύμβαση πρόκειται να λήξει τον προσεχή Ιούνιο 2001, εκτός εάν παραταθεί περαιτέρω για χρονική περίοδο η οποία δεν μπορεί να υπερβαίνει τα δύο έτη. Δεδομένου ότι δεν απαιτείται να πραγματοποιηθούν αλλαγές της επί του παρόντος ισχύουσας σύμβασης, η παράταση αυτή μπορεί να επιτευχθεί με λήψη απόφασης εκ μέρους του Διεθνούς Συμβουλίου για τα Σιτηρά.

Οι δημοσιονομικές συνέπειες

Η συνδρομή της ΕΚ-15 στον διοικητικό προϋπολογισμό που αναφέρεται στη θέση B7-821 του προϋπολογισμού της Ευρωπαϊκής Ένωσης, πρόκειται καταρχήν να αυξηθεί ελαφρώς και, εν πάση περιπτώσει, δεν πρόκειται να υπερβεί το επίπεδο που προβλέπεται για το 2002. Αντιθέτως, θα μπορούσε να προβλεφθεί μείωση της συνδρομής σε περίπτωση ένταξης νέων μελών στη σύμβαση.

Συμπεράσματα

Η Επιτροπή προτείνει στο Συμβούλιο να της επιτρέψει να ψηφίσει εξ ονόματος της Ευρωπαϊκής Κοινότητας, σύμφωνα με το άρθρο 33 (2) της σύμβασης εμπορίας σιτηρών, υπέρ της παράτασης αυτής της σύμβασης από 1ης Ιουλίου 2001 έως 30 Ιουνίου 2003.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τον καθορισμό της θέσης που πρέπει να υποστηριχθεί, εξ ονόματος της Κοινότητας, στο Διεθνές Συμβούλιο για τα Σιτηρά

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2,

την πρόταση της Επιτροπής,

Εκτιμώντας τα εξής:

Η σύμβαση εμπορίας σιτηρών του 1995 είχε συναφθεί από την Κοινότητα με την απόφαση 96/88/ΕΚ του Συμβουλίου [1], η οποία τροποποιήθηκε και παρατάθηκε τον Ιούνιο του 1999 με την απόφαση 1999/C262/01 του Συμβουλίου, για περαιτέρω περίοδο δύο ετών [2]. Η ισχύς αυτής της σύμβασης πρόκειται να λήξει την 30η Ιουνίου 2001, εκτός εάν παραταθεί πέραν αυτής της ημερομηνίας, με απόφαση του Συμβουλίου Εμπορίας Σιτηρών, για χρονική περίοδο που δεν μπορεί να υπερβαίνει τα δύο έτη. Η παράταση αυτής της σύμβασης είναι προς το συμφέρον της Κοινότητας. Η Επιτροπή, η οποία εκπροσωπεί την Κοινότητα στη σύμβαση εμπορίας σιτηρών, θα πρέπει επομένως να εξουσιοδοτηθεί με απόφαση του Συμβουλίου για να ψηφίσει υπέρ αυτής της παράτασης.

[1] EE L 21 της 27.1.1996, σ. 47.

[2] EE C 262 της 16.9.1999, σ. 1.

ΑΠΟΦΑΣΙΖΕΙ:

Ενιαίο άρθρο

1. Η Ευρωπαϊκή Κοινότητα τίθεται υπέρ της παράτασης της σύμβασης εμπορίας σιτηρών του 1995, για περαιτέρω χρονική περίοδο δύο ετών.

2. Η Επιτροπή εξουσιοδοτείται να υποστηρίξει αυτή τη θέση στο πλαίσιο του Συμβουλίου Εμπορίας Σιτηρών.

Βρυξέλλες,

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας πολιτικής: Εξωτερικές πτυχές ορισμένων κοινοτικών πολιτικών

Δραστηριότητες: Διεθνείς γεωργικές συμφωνίες

Ονομασια τησ δρασησ: η εισφορα της ευρωπαϊκησ κοινότητασ στο διεθνέσ Συμβουλιο για τα Σιτηρα

1. ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ: άρθρο B7-821: διεθνήσ γεωργικέσ συμβάσεισ

2. ΓΕΝΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1. Συνολικό κονδύλιο της δράσης (Μέρος B): 1,034 εκατ. EUR για ανάληψη υποχρεώσεων

2.2. Περίοδος υλοποίησης: 1.7.2001 ως 30.6.2003

2.3. Γενική πολυετής εκτίμηση των δαπανών (σε εκατ. EUR) :

>ΘΕΣΗ ΠIΝΑΚΑ>

2.4. Συμβατότητα με τον δημοσιονομικό προγραμματισμό και τη δημοσιονομική προοπτική

Χ πρόταση συμβατή με τον υφιστάμενο δημοσιονομικό προγραμματισμό

2.5. Δημοσιονομικές επιπτώσεις επί των εσόδων

Χ μηδενικές δημοσιονομικές επιπτώσεις (συμπεριλαμβάνονται οι τεχνικές πτυχές όσον αφορά την υλοποίηση ενός μέτρου.

3. ΧΑΡΑΚΤΗΡΙΣΤΙΚΑ ΤΟΥ ΠΡΟΫΠΟΛΟΓΙΣΜΟΥ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

- Άρθρο 133 της Συνθήκης σε συνδυασμό με το άρθρο 300 παράγραφος 2,

- Απόφαση 96/88/ΕΚ του Συμβουλίου της 27.1.1996 (ΕΕ L21 της 27.1.1996) και απόφαση 1999/C262/01 του Συμβουλίου (ΕΕ C262 της 16.9.1999).

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Ανάγκη κοινοτικής παρέμβασης

Δεδομένης της οικονομικής της σημασίας, στον γεωργικό τομέα ιδίως, η ΕΚ πρέπει να εκπροσωπείται στις διεθνείς γεωργικές συμβάσεις οι οποίες αποτελούν σημαντικό μέσο για να ακολουθούνται οι παγκόσμιες εξελίξεις και να προασπίζονται τα κοινοτικά συμφέροντα για τα εκάστοτε προϊόντα.

Η πληρωμή των εισφορών της ΕΚ για την ιδιότητα του μέλους επιτρέπει την επίτευξη των στόχων του Διεθνούς Συμβουλίου για τα Σιτηρά, το οποίο είναι υπεύθυνο για τη διαχείριση των συμφωνιών, τη σύμβαση εμπορίας σιτηρών, του 1995, και τη Σύμβαση για την Επισιτιστική Βοήθεια, του 1999, και προωθεί τους στόχους των συμφωνιών, όπως: διεθνής συνεργασία, ανταλλαγή στατιστικών στοιχείων πληροφόρησης, προβλέψεις των τάσεων της αγοράς, κλπ.

Επομένως, η ΕΚ έχει συμφέρον να συμμετέχει στις συμφωνίες. Οι εισφορές για την ιδιότητα του μέλους καθορίζονται σε ετήσια βάση και οφείλονται καθ'όλο το διάστημα κατά το οποίο η ΕΚ είναι μέλος των συμφωνιών και, ιδίως, για τη διετία: 1.7.2001 - 30.6.2003.

Είναι σαφές ότι, αν η ΕΚ ήταν υποχρεωμένη να αναλαμβάνει από μόνη της τις ίδιες δράσεις οι οποίες αναλαμβάνονται από το ΔΣΣ, το συνολικό κόστος τους θα ήταν κατά πολύ μεγαλύτερο από το ποσό των εισφορών για την ιδιότητα του μέλους.

5.2. Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

Η ΕΚ καταβάλλει σε ετήσια βάση τις οφειλόμενες εισφορές για την ιδιότητα του μέλους για το Διεθνές Συμβούλιο για τα Σιτηρά.

Αυτές οι εισφορές καταβάλλονται εφόσον η ΕΚ εξακολουθεί να προσυπογράφει στις συμφωνίες και, επί του παρόντος για τη διετία: 1.7.2001 - 30.6.2003.

Η Ευρωπαϊκή Επιτροπή και τα κράτη μέλη συμμετέχουν πλήρως στις δραστηριότητες του ΔΣΣ και απολαμβάνουν πλήρως όλων των πλεονεκτημάτων που συνεπάγεται η ιδιότητα του μέλους.

6. ΔΗΜΟΣΙΟΝΟΜΙΚΈΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο μέρος Β

Υποχρεώσεις σε εκατ. EUR (ως το τρίτο δεκαδικό ψηφίο)

>ΘΕΣΗ ΠIΝΑΚΑ>

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Επακόλουθα μέτρα

Οι υπηρεσίες της Επιτροπής θα συμμετέχουν πλήρως τις διοικητικές επιτροπές και στο διοικητικό συμβούλιο του ΔΣΣ. αυτοί οι φορείς είναι υπεύθυνοι για τον καθορισμό των δημοσιονομικών εισφορών.

Έκθεση σχετικά με αυτές τις συνεδριάσεις και με τις αποφάσεις οι οποίες λαμβάνονται κατά τη διάρκειά τους, δημοσιεύεται και διατίθεται δωρεάν για τα μέλη.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι πληρωμές θα πραγματοποιούνται μόνο απευθείας προς τον τραπεζικό λογαριασμό του ΔΣΣ, κατόπιν παραλαβής σχετικού γραπτού αιτήματος, και αφού θα έχει επαληθευθεί ότι το αιτούμενο ποσό είναι το ίδιο με το ποσό που έχει εγκριθεί από το Διεθνές Συμβούλιο για τα Σιτηρά.